



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 15 februarie 2017
                  Nr. PLx.  101/2017


A V I Z 

asupra proiectului de Lege pentru completarea Legii nr. 52/2011 privind 

exercitarea unor activități cu caracter ocazional desfășurate de zilieri
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu proiectul de Lege pentru completarea Legii nr. 52/2011 privind exercitarea unor activități cu caracter ocazional desfășurate de zilieri, trimis cu adresa nr. PLx. 101/2017 din 1 februarie 2017, înregistrat în cadrul Comisiei juridice, de disciplină și imunități cu nr.4c-11/219/2017 din 2.02.2017.
Camera Deputaţilor este Cameră decizională, conform dispoziţiilor art. 75 alin. (1) și (3) din Constituţia României, republicată. 
Senatul a adoptat inițiativa legislativă, în condițiile articolului 75 alineatul (2) teza a III-a din Constituția României, în ședința din data de 22 decembrie 2016.
Obiectul de reglementare constă în completarea Legii nr.52/2011, în sensul includerii activităţii asociaţiilor de proprietari în munca necalificată cu caracter ocazional. 

În şedinţa din data de 15 februarie 2017, potrivit art. 61 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observații, transmis prin adresa cu nr. 748 din data de 1.08.2016.
În urma dezbaterilor, Comisia juridică, de disciplină şi imunităţi a hotărât, în unanimitate, să acorde aviz favorabil proiectului legislativ. 
Prin obiectul de reglementare, proiectul de act normativ se încadrează în categoria legilor ordinare.
      PREŞEDINTE,                               
                                                 SECRETAR,

  Eugen NICOLICEA

    
                                          Costel Neculai DUNAVA
Consilier parlamentar,
Alina Grigorescu

